จับตา“กลุ่มพลังงาน”ในการประชุม OPEC วันนี้ชี้ PTT-PTTGC ได้ผลดีไม่ว่าผลออกมาอย่างไร
จับตา“กลุ่มพลังงาน”ในการประชุม OPEC วันนี้ชี้ PTT-PTTGC ได้ผลดีไม่ว่าผลออกมาอย่างไร
30 พ.ย. 2559

บล.กสิกรไทย ระบุในบทวิเคราะห์วันนี้ (30 พ.ย.) ว่า กลุ่มพลังงานมีปัจจัยที่น่าจับตาโดยเฉพาะกลุ่ม OPEC ซึ่งจะมีการประชุมเพื่อตัดสินใจเกี่ยวกับการลดการผลิตของกลุ่มลงในวันนี้ โดยมองเห็น 3 แนวทางที่อาจเกิดขึ้นคือ 1) สามารถตกลงกันได้และลดการผลิตลงสู่ 32.5-33.0 ล้านบาร์เรล, 2) สามารถตกลงกันได้แต่เป็นการคงระดับการผลิตเท่าปัจจุบัน และ 3) ไม่มีข้อตกลงใดๆ
ทั้งนี้จาก 3 แนวทางที่อาจเกิดขึ้นมอง PTT และ PTTGC เป็นผู้ที่จะได้ประโยชน์มากไม่ว่าผลการประชุม OPEC จะออกมาเป็นอย่างไร เนื่องจากทั้ง 2 บริษัทนี้จะคงได้รับประโยชน์จากต้นทุนก๊าซที่ยังมีแนวโน้มเป็นขาลง อีกทั้งยังมีปัจจัยเรื่องการขายสินทรัพย์ปิโตรเคมีของ PTT มาให้ PTTGC
 ดังนั้นคงคำแนะนำ “ซื้อ” สำหรับ PTT และ PTTGC ที่ราคาเป้าหมาย 371 บาท และ 67 บาท ตามลำดับ และคงน้ำหนักการลงทุนสำหรับกลุ่มพลังงานที่ “เท่ากับตลาด” 